29.6.2023.
LV
Eiropas Savienības Oficiālais Vēstnesis
C 228/107
— periodiski pārsūtīt emisiju vērtības uz serveriem, lai atvieglotu tirgus uzraudzības darbības, atbilstības ekspluatācijā pārbaudes un tehniskās apskates.
Lai gan šāda sistēma patiešām var palīdzēt vienkāršot uzraudzības procesus, tās izstrādei ir nepieciešams ātri sagatavot tehniskos noteikumus, kas ļautu precizēt vajadzīgo aparatūru (sensori, programmatūra utt.).
Lai īstenotu šīs izmaiņas vien, kurām būs potenciāli spēcīga ietekme uz lietotājiem, būs vajadzīgi trīs gadi pēc tehnisko noteikumu publicēšanas. 5.4.
Attiecībā uz mazas noslodzes transportlīdzekļiem Komisijas ierosinātās robežvērtības var šķist pieticīgas, jo tās principā atbilst Euro 6 noteikumos paredzētajai viszemākajai robežvērtībai benzīna un dīzeļa motoriem.
Tomēr svarīgi ir konstatēt, ka: — regulas projekta pielikumos paredzēts pārdefinēt nosacījumus, kas pašlaik nodrošina testēšanas uz ceļiem reprezentativitāti attiecībā uz transportlīdzekļa normālu lietošanu, un tas ražotājiem uzliks pienākumu pielāgot pēcapstrādes sistēmas, — robežvērtību saskaņošana, pamatojoties uz labāko vērtību, palielina ierobežojumus benzīna motoriem (CO robežvērtība samazināta par 50 % vieglajiem automobiļiem ar benzīna motoru) un dīzeļa motoriem (NOx robežvērtība samazināta par 40 % lielas noslodzes transportlīdzekļiem ar dīzeļa motoru), — pretēji Euro 6 regulai Euro 7 regulā, kuras pamatā būs testēšana uz ceļiem, paredzēts vairs nepiešķirt nekādu pielaidi. 5.5.
Ņemot vērā to, ka mikroplastmasas no riepām ir viens no nozīmīgākajiem okeāna piesārņojuma avotiem un ka nekādas robežvērtības vēl nav noteiktas ANO procedūras trūkuma dēļ, šāda procedūra ir steidzami jāizstrādā pēc iespējas drīzāk. 5.6.
Komisija apšauba nepieciešamību ieviest amonjaka emisiju standartus automobiļiem.
Tā kā transporta nozare rada mazāk nekā 1 % no ES amonjaka emisijām, šā pasākuma izmaksas nešķiet samērīgas ar ieguvumiem.
Komisija arī izvirza jautājumus par to, vai ir lietderīgi noteikt transportlīdzekļiem sistēmu, lai ierobežotu iztvaikošanas emisijas, kas rodas, uzpildot degvielu, lai gan Eiropā jau ir ieviesta iesūkšanas ierīce degvielas sadales sūkņu līmenī. 5.7.
Attiecībā uz lielas noslodzes transportlīdzekļiem Komisijas ierosinātās robežvērtības nozīmē atkāpšanos no robežvērtībām, kas noteiktas Euro 6 regulā, un samazināšanas mērķi attiecīgi ir 80 % NOx un cieto daļiņu skaitam un līdz 95 % attiecībā uz CO.
Turklāt, ņemot vērā to ietekmi uz siltumnīcas efektu, Komisija ierosina atsevišķi regulēt CH4 (metāna) un N2O (dislāpekļa oksīda) robežvērtības, nosakot īpaši zemu līmeni N2O.
Protams, šīs izmaiņas prasīs ievērojamas investīcijas, kas būs jāņem vērā gaidāmajās diskusijās par lielas noslodzes transportlīdzekļu CO2 emisiju samazināšanu (1).
Briselē, 2023. gada 27. aprīlī Eiropas Ekonomikas un sociālo lietu komitejas priekšsēdētājs Oliver RÖPKE
(1)
COM(2023) 88 final.